Halmstad
Halmstad je grad i luka od 58.577 stanovnika na jugozapadu Švedske, administrativni centar istoimene općine od 91.800 stanovnika i grofovije Halland koja ima 299.484 stanovnika.

Geografija 
Grad leži na ušću rijeke Nissan u tjesnac Kattegat.

Historija 
Grad je osnovan početkom 14. vijeka, i često je služio kao okupljalište vladara i delegata iz tri nordijska kraljevstva. Sve do 1645. pripadao je Danskoj i tek od tada je dio Švedske.

Znamenitosti i obrazovanje 
Halmstad je grad kontrasta u kom se modernističke javne zgrade u historijskom centru grada, kao što je gradska vijećnica, dopunjuju sa starijim zdanjima sa drvenim gredama iz 17. vijeka. Njegove najveće atrakcije su gotička crkva iz 14. vijeka, te renesansni dvorac iz 15. vijeka. Na glavnom gradskom trgu stoji fontana Europa i bik, skulptora Carl Millesa. Halmstad je grad brojnih parkova i velike očuvane prirodne šume Galgberget, u kojoj je se nalazi muzej na otvorenom Hallandsgården, sa tipičnim starim seljačkim kućama. Nedaleko od grada leži popularno ljetovalište Tylösand. Grad je sjedište državnog univerziteta od 1983. godine.

Privreda 
Glavne industrije su građevinarstvo, proizvodnja tekstila i piva. Halmstad je poznat po dimljenim lososiima koji su njegov specijalitet.

Izvori

Vanjske veze 

 Službene stranice grada 
 Halmstad na portalu Encyclopædia Britannica 

 
Gradovi u Švedskoj